|  |  |  |
| --- | --- | --- |
| Antopäivä: | Voimaantulopäivä: | Voimassa:toistaiseksi |
| Säädösperusta Laki liikenteen palveluista (320/2017) 204 §, 205 § ja 206 § |
| Määräyksen vastaisen toiminnan seuraamuksista säädetään:Laki liikenteen palveluista (320/2017) 31 luku |
| Täytäntöönpantava EU-lainsäädäntö: |
| Muutostiedot:Tällä määräyksellä kumotaan Liikenteen turvallisuusviraston 15.5.2018 antama määräys TRAFI/323443/03.04.04.00/2017 Merimieslääkäreiden ja rautatielääkäreiden ja -psykologien hyväksymisvaatimukset |

Merimieslääkäreiden ja rautatielääkäreiden ja -psykologien hyväksymisvaatimukset

 Sisällys

1 Soveltamisala 1

2 Kelpoisuusvaatimukset 1

2.1 Rautatielääkärin hyväksymisen edellytykset 1

2.2 Rautatiepsykologin hyväksymisen edellytykset 2

2.3 Merimieslääkärin hyväksymisen edellytykset 2

3 Osaamisen ylläpitäminen ja hyväksynnän uudistaminen 2

4 Muutoksista ilmoittaminen 3

# Soveltamisala

Tätä määräystä sovelletaan liikenteen palveluista annetun lain (320/2017) (jäljempänä liikennepalvelulaki) 204 §:ssä tarkoitetun rautatielääkärin, 205 §:ssä tarkoitetun rautatiepsykologin sekä 206 §:ssä tarkoitetun merimieslääkärin kelpoisuusvaatimuksiin ja osaamisen ylläpitoon.

# Kelpoisuusvaatimukset

## Rautatielääkärin hyväksymisen edellytykset

2.1.1 Rautatielääkäriksi hakevan on osoitettava täyttävänsä ja riittävästi hallitsevansa liikennepalvelulain 204 §:n 1 momentin sekä määräyksen kohdan 2.1.2 kelpoisuusvaatimukset.

2.1.2 Rautatielääkäriksi hakevalta edellytetään, että:

1. hakijalla on oikeus toimia työterveyshuollon erikoislääkärinä tai muuna tehtävään soveltuvana erikoislääkärinä, kuten yleislääketieteen, sisätautien, kardiologian tai neurologian erikoislääkärinä;
2. hakijan oikeuksia toimia lääkärinä ei ole rajoitettu tavalla, joka rajoittaa toimimista itsenäisenä rautatielääkärinä;
3. hakijan oikeuksia ei ole rajoitettu tavalla, joka osoittaa, ettei hakija noudata toiminnassaan yleisesti hyväksyttyjä ja kokemusperäisiä perusteltuja menettelytapoja koulutuksensa mukaisesti;
4. hakija on käynyt edeltävän vuoden aikana Liikenne- ja viestintäviraston hyväksymän pätevöittävän peruskurssin veturinkuljettajan tehtävien sisällöstä, työympäristöstä, liikenneturvallisuusriskeistä ja hallitsee Liikenne- ja viestintäviraston antamat ohjeet liikkuvan kaluston kuljettajien terveys- ja toimintakykyvaatimuksista.

## Rautatiepsykologin hyväksymisen edellytykset

2.2.1 Rautatiepsykologiksi hakevan on osoitettava täyttävänsä ja riittävästi hallitsevansa liikennepalvelulain 205 §:n 1 momentin sekä määräyksen kohdan 2.2.2 kelpoisuusvaatimukset.

2.2.2 Rautatiepsykologiksi hakevalta edellytetään, että:

1. hakijalla on voimassa oleva psykologisen henkilöarvioinnin sertifikaatti;
2. hakija on käynyt edeltävän vuoden aikana Liikenne- ja viestintäviraston hyväksymän pätevöittävän peruskurssin veturinkuljettajan tehtävien sisällöstä, työympäristöstä ja liikenneturvallisuusriskeistä sekä hallitsee Liikenne- ja viestintäviraston antamat ohjeet liikkuvan kaluston kuljettajien psykologisesta soveltuvuudesta ja soveltuvuusarvioinnista.

## Merimieslääkärin hyväksymisen edellytykset

2.3.1 Merimieslääkäriksi hakevan on osoitettava täyttävänsä ja riittävästi hallitsevansa liikennepalvelulain 206 §:n 1 momentin sekä määräyksen kohdan 2.3.2 kelpoisuusvaatimukset.

2.3.2 Merimieslääkäriksi hakevalta edellytetään, että:

1. hakijalla on oikeus toimia työterveyshuollon erikoislääkärinä tai muuna tehtävään soveltuvana erikoislääkärinä, kuten yleislääketieteen, sisätautien, kardiologian tai neurologian erikoislääkärinä;
2. hakijan oikeuksia toimia lääkärinä ei ole rajoitettu tavalla, joka rajoittaa toimimista itsenäisenä merimieslääkärinä;
3. hakijan oikeuksia ei ole rajoitettu tavalla, joka osoittaa, ettei hakija noudata toiminnassaan yleisesti hyväksyttyjä ja kokemusperäisiä perusteltuja menettelytapoja koulutuksensa mukaisesti;
4. hakija on käynyt edeltävän vuoden aikana Liikenne- ja viestintäviraston hyväksymän pätevöittävän peruskurssin ja osaa tunnistaa ja huomioida laivaväen tehtäviin ja työympäristöön liittyviä merenkulun turvallisuusriskejä, ja tunnistaa lisäksi terveysriskit, joita laivalla työskentely voi laivaväelle aiheuttaa;
5. hakija hallitsee kansainväliset ja kansalliset ohjeet laivaväen terveys- ja toimintakykyvaatimuksista.

# Osaamisen ylläpitäminen ja hyväksynnän uudistaminen

3.1 Hyväksynnän haltijan hakemuksesta hyväksyntä voidaan uudistaa enintään viideksi vuodeksi edellyttäen, että hakija:

1. täyttää edelleen hyväksyntää koskevat liikennepalvelulain ja tämän määräyksen vaatimukset;
2. on osallistunut hyväksynnän voimassaoloaikana vähintään 20 tunnin Liikenne- ja viestintäviraston hyväksymään kertauskoulutukseen, josta vähintään puolet on Liikenne- ja viestintäviraston tai Työterveyslaitoksen järjestämää koulutusta;
3. on suorittanut hyväksynnän voimassaoloaikana vuosittain vähintään 10 haettavaan hyväksyntään soveltuvaa sopivuuden arviointia rautatielääkärinä tai merimieslääkärinä tai psykologista henkilöarviointia;
4. on käyttänyt hyväksynnän voimassaoloaikana oikeuksiaan vaatimusten mukaisesti ja toiminut Liikenne- ja viestintäviraston vahvistaman menettelyn mukaisesti.

3.2. Liikenne- ja viestintävirasto voi harkinnan mukaan uudistaa hyväksynnän, vaikka kohdan 3.1 alakohtien b) tai c) vähimmäisedellytykset eivät ole täyttyneet. Hakijan tulee tarvittaessa osoittaa osaamisen ylläpitäminen riittäväksi muulla hyväksyttävällä tavalla.

# Muutoksista ilmoittaminen

Hyväksynnän haltijan on ilman aiheetonta viivytystä ilmoitettava Liikenne- ja viestintävirastolle, jos terveydenhuollon ammattihenkilöitä valvova toimielin on rajoittanut hänen oikeuksiaan toimia lääkärinä tai psykologina sekä muista muutoksista, jotka saattavat vaikuttaa hänen hyväksyntäänsä.

#